འོན་ཀྱང་ལྷ་མོས་འདས་སོང་སྡུག་གི་ལོ་རྒྱུས་དང་ད་ལྟའི་ཨ་མའི་རྣམ་འགྱུར་ཡོད་ཚད་ལ་སེམས་འཛིན་མ་བྱས་པར་ཨ་མར་ནད་གཡོག་དང་བྱམས་སྐྱོང་བྱེད་ཀྱིན་འདུག་ཟེར།ཅི་འདྲའི་བུ་མོ་ཁོག་ཡང་དང་ཁྲེལ་གཞུང་ལྡན་པ་ཞིག་དང་འགན་ཁུར་ཁྱོག་པོ་ཞིག་རེད།ཀློག་མཁན་ལགས།གནའ་གཏམ་ཞིག་ཏུ་བྱ་གོ་བོས་སྒོ་ང་ཁ་ཤས་ལ་གསེར་སྒོང་དངུལ་སྒོང་ཟེར་ནས་བྲང་འོག་ཏུ་རུམ།སྒོ་ང་ཁ་ཤས་ལ་ལྕགས་སྒོང་རྡོ་སྒོང་ཟེར་ནས་མཇུག་མའི་འོག་རུམ་ཡང༌།མཇུག་འབྲས་སུ་གསེར་སྒོང་དངུལ་སྒོང་དྲོད་ཆེ་དྲགས་པས་རུལ་ཞིང་ལྕགས་སྒོང་རྡོ་སྒོང་ལ་དྲོད་ཏག་ཏག་བྱུང་ནས་སྒོ་ང་སྨིན་ནས་བྱ་ཕྲུག་འབྱུང༌།ཟེར་བའི་ཁ་དཔེ་དེ་དོན་ལ་གནས་པ་ཞིག་རེད་ཨང༌།